钦定古今图书集成/明伦汇编/氏族典/第363卷 > 《廖用贤尚友录》 > 任座
## 钦定古今图书集成/明伦汇编/氏族典/第363卷 > 《廖用贤尚友录》 > 任座

按《尚友录》：魏文侯问群臣曰：“寡人何如君也？”群臣皆曰：“仁君也。”任座曰：“君得中山，不以封君之弟，而以封
君之子，何谓仁君？”文侯怒座趋出，次问翟璜，对曰：“仁
君也。”文侯曰：“何以知之？”对曰：“君仁则臣直，向者任座
之言直，是以知之。”文侯悦，使璜召任座而反之，亲下
堂迎之，以为上客。